b'\n_START_ARTICLE_\nJ\xc3\xa4nnetuppitulehdus\n_START_PARAGRAPH_\nJ\xc3\xa4nnetuppitulehdus, tendovaginitis tai tenosynovitis on tupellista j\xc3\xa4nnett\xc3\xa4 ymp\xc3\xa4r\xc3\xb6iv\xc3\xa4n kalvon tulehdus. Tupettoman j\xc3\xa4nteen tulehdusta kutsutaan vieruskudostulehdukseksi. Tulehdus aiheutuu usein kyseess\xc3\xa4 olevan raajan yksitoikkoisesta liikkeest\xc3\xa4 tai \xc3\xa4killisest\xc3\xa4 ven\xc3\xa4hdyksest\xc3\xa4. J\xc3\xa4nnetuppitulehdusta esiintyy tavallisimmin ranteen ja sormien ojentajaj\xc3\xa4nteiss\xc3\xa4 kyyn\xc3\xa4rvarressa sek\xc3\xa4 sormien koukistajaj\xc3\xa4nteiss\xc3\xa4. J\xc3\xa4nnetupintulehdus saattaa olla seurausta nivelreumasta, kihdist\xc3\xa4, sokeritaudista tai er\xc3\xa4ist\xc3\xa4 yleistaudeista. Tulehduksen oireena on muutamasta p\xc3\xa4iv\xc3\xa4st\xc3\xa4 pariin viikkoon kest\xc3\xa4v\xc3\xa4\xc3\xa4 kuumotusta, turvotusta ja punoitusta. Itse j\xc3\xa4nteen paraneminen voi kuitenkin kest\xc3\xa4\xc3\xa4 viel\xc3\xa4 montakin viikkoa.\n_START_SECTION_\nHoito\n_START_PARAGRAPH_\nRasituksen lopettaminen parantaa useimmiten j\xc3\xa4nnetupentulehduksen muutaman viikon kuluessa. Kivunlievitykseen voi k\xc3\xa4ytt\xc3\xa4\xc3\xa4 tulehduskipul\xc3\xa4\xc3\xa4kkeit\xc3\xa4 tai voiteita. Tulehduksen pitkittyess\xc3\xa4 ja kivun ollessa kova on hyv\xc3\xa4 hakeutua l\xc3\xa4\xc3\xa4k\xc3\xa4riin. T\xc3\xa4ll\xc3\xb6in voidaan tarpeen vaatiessa hoitaa tulehdusta kortisoniruiskeilla, tai joissakin tapauksissa vaaditaan jopa leikkaushoitoa.'